#  Balatonszőlős Község

 Önkormányzata

  ****

 **Polgármester**

**8233 Balatonszőlős, Fő u. 9.**

**Szám: 101/……/2018**

**Előterjesztő: Mórocz László polgármester**

**Előkészítő: Encz Evelin hatósági ügyintéző**

**ELŐTERJESZTÉS**

**A Képviselő-testület 2018. január 18.-i ülésére**

 **9. napirendi pont**

**Tárgy:** A kötelező felvételt biztosító általános iskolák körzethatárainak meghatározására vonatkozó tervezet elfogadása

**Tisztelt Képviselő-testület!**

A nemzeti köznevelésről szóló 2011. évi CXC. törvény 50. § (8) bekezdése alapján a köznevelési feladatokat ellátó járási hivatal meghatározza és közzéteszi az iskolák felvételi körzetét.

A 20/2012. (VIII. 31.) EMMI rendelet 24. § (1) bekezdése alapján a megyeszékhely szerinti járási hivatal január 15-ig tájékoztatja a települési önkormányzatokat a kijelölt körzetek tervezetéről.

Az EMMI rendelet 24. § (1a) bekezdése értelmében a települési önkormányzat a véleményről február 15 napjáig tájékoztatja a megyeszékhely szerinti járási hivatalt.

A nemzeti köznevelésről szóló 2011. évi CXC. törvény 50. § (8) bekezdése alapján a Veszprém Megyei Kormányhivatal a 2018/2019 tanévre is meghatározza a nevelési-oktatási intézmények felvételi körzetét, azonban a közzététel előtt kikéri minden érintett önkormányzat véleményét.

Balatonszőlős Község esetében a 037002 - Balatonfüredi Radnóti Miklós Általános Iskola 8230 Balatonfüred, Nádor u. 17. valamint a 037003 - Balatonfüredi Eötvös Loránd Általános Iskola 8230 Balatonfüred, Noszlopy Gáspár u. 2. a kötelező felvételt biztosító két intézmény.

Kérem a tisztelt Képviselő-testületet az előterjesztés megvitatására és a határozati javaslat elfogadására.

Balatonszőlős, 2018. január 12.

Mórocz László
polgármester

**Határozati javaslat**

**.../2018. (…) határozat**

1. Balatonszőlős Község Önkormányzatának Képviselő-testülete a Veszprém Megyei Kormányhivatal kötelező felvételt biztosító iskolák körzethatárainak meghatározására vonatkozó tervezetét jóváhagyja.
2. Balatonszőlős Község esetében a 037002 - Balatonfüredi Radnóti Miklós Általános Iskola 8230 Balatonfüred, Nádor u. 17. valamint a 037003 - Balatonfüredi Eötvös Loránd Általános Iskola 8230 Balatonfüred, Noszlopy Gáspár u. 2. a kötelező felvételt biztosító két intézmény.

Határidő: azonnal

Felelős: Mórocz László polgármester